polyglot-tagger/wikipedia-language-snippets-filtered huggingface dataset:
I Anthony Feneuil dia nanamarika fa ny fahalalana momba fitenenana dia "ahitana fampitahana sy fanasokajiana, fampidirana zavatra manokana ho ao amin' ny filaharana ankapobeny amin' ny fanomezana azy anarana iombonana" nefa ny anaran-tsamirery dia mampandamoka izany fahalalana izany.
Hoy kosa i Feneuil, raha manadihady ny voalazan' i Bergson, "raha manome ny tenany ao amin' ny fifandraisany manokana aminy Andriamanitra" dia tsy azo fantarina intsony amin' ny hoe inona izy fa amin' ny hoe iza izy, ary "ny toetr' Andriamanitra dia tsy hitolo-batana velively raha tsy amin' ny alalan' ny tenany”, na amin' ny alalan' ny traikefa mistika.
Ny fiheverana filôzôfikan' ny Grika tamin' ny Andro Taloha dia natoralista sy rasiônalista, fa ny lafiny mistika dia niseho tao amin' ny ôrfisma sy tao amn' ny misteran' i Eleosisy ary tao amin' ny fombafombam-pivavahana maro hafa.
Nisy fandikana diso, kely na lehibe kokoa, momba ny esôterisma kabalistika, hany ka ny teny hoe esôterika indraindray dia manana heviny ratsy, toy ny hoe "momba ny mazia", "momba ny fisikidiana", ka azo raisina amin' ny lafiny ratsy, sahala amin' ny finoanoam-poana.
Tamin' ny taona 1968 ny Mpianatr' i Kristy dia nandray rafitra toy ny antokom-pinoana manana ny anarany manokana tamin' ny fomba ôfisialy, fotoana izay nisian' ny vondrom-piangonana niala mba hijanona ho tsy miankina sy tsy manana anaram-piangonana manokana.
Nonina tany amin' ny tanin' i Iràna ankehitriny ny Jiosy persiana nandritra ny 2 700 taona mahery, hatramin' ny nisian' ny Jiosy am-pielezana voalohany tamin' ny nandresen' i Salmanesera V mpanjaka asiriana ny Fanjakan' i Israely ary nitondra ny Israelita sasany ho babo tany Khuzestan.
Ny fianakaviambe jiosy persiana dia ahitana ireo fianakaviambe tranainy tsy ny an' i Iràna ihany, fa ny Jiosy azerbaijany, ny Jiosy armeniana, ny Jiosy jeôrjiana, ny Jiosy irakiana, ny Jiosy bokarana, ary ny Jiosy an-tendrombohitra koa.
Tamin' ny fiafaran' ny taona 629 dia nisy antoko mpiady — nanohitra ny torohevitr' i Abu Sufyan, izay lehiben' ny Koraisita tamin' izany fotoana izany — izay nanohana ny iray tamin' ny fokom-pirenena mpanompo hanohitra ny fokom-pirenena Khuza'a, izay mpiara-dia amin' i Mohamady.
Rehefa nitondra ny tafiny hanao fahirano ny tanànan' i Meka i Mohamady dia nandeha nitsena azy i Abu Sufyan sy ny olona hafa, anisan' izany i Khuza'i Budayl ibn Warqa, naman' i Mohamady, mba hangataka famotsoran-keloka ho an' ny Koraisita rehetra izay tsy nanao fanoherana mitam-piadiana.
Taorian' ny fifidianana solombavambahoaka tamin' ny taona 2009 dia niverina ho lohan' ny governemanta izy, ary nitana nifandimby na niaraka andraikitra ministerialy hafa (Trano fonenana, Raharaha ara-pivavahana, Fitsarana, Fitantanam-bola, Raharaham-bahiny, Fahasalamana, Fifindrà-monina, Fiarovana, sns.).
Ny antokony ihany koa dia nahazo ny laharana voalohany tamin' ny fifidianana efatra natao teo anelanelan' ny taona 2019 sy 2021, saingy tsy nahavita nanangana fiaraha-mitantana marin-toerana tao anatin' ny antenimiera nizarazara; nahomby tamin' ny fananganana governemanta ihany koa i Naftali Bennett ary nandimby azy tamin' ny taona 2021.
Tamin' ny taona 2002 izy dia nahazo toerana manan-danja indray tamin' ny nanendrena azy ho minisitry ny Raharaham-bahiny tao amin' ny governemantan' i Ariel Sharon, izay nankinina aminy ny Minisiteran' ny Fitantanam-bola tamin' ny taona nanaraka.
Ny tanàna lehibe hafa ao amin' io faritany io dia i Behbahan, i Abadan, i Andimeshk, i Khorramshahr, i Bandar-e Emam, i Dezful, i Shushtar, i Omidiyeh, i Izeh, i Bagh-e Malek, i Bandar-e Mahshahr, i , i Ramhormoz, i Shadegan, i Shush, i Masjed Soleiman, i Aghajari, ny nosy Minu ary i Hoveyzeh.
Ny tena asan' ny Filankevitra momba ny Lalàmpanorenana dia ny manapaka raha mifanaraka amin' ny lalàmpanorenana ny lalàna lany tao amin' ny Antenimiera alohan' ny hanaovan' ny filohan' ny Repoblika azy sonia ka ho lasa lalàna azo ampiharina, na ny didy sy ny fitsipika hafa alohan' ny hampiharana azy raha misy ny fifanolanana momba izany.
18 Mbola niteny tamiko teo izy, no nihohoka tamin' ny tany aho voan' ny torimaso, nefa notohininy aho, dia nampitsanganiny teo amin' ny fitoerana nisy ahy 19 sy nilazany hoe: Indro hampahafantariko anao, izay ho tonga any amin' ny fotoam-pahatezerana farany, fa zavatra ho amin' ny fotoana any am-parany, izany.
23 Amin' ny faran' ny fanjakan' izy ireo, rahefa feno isa ny mpivadika, dia hisy mpanjaka anankiray hitsangana, masia-tarehy, mahafantatra ny zava-miafina; 24 hitombo fahefana, nefa tsy amin' ny herin' ny tenany, hanao fandravana mahagaga: hanefa izay kendreny hatao, ary hanimba ny mahery sy ny vahoakan' ny olomasina.
7 Dia hitako izy nanatona ilay ondralahy, nisafoaka taminy, mamely ity ondralahy ary nanapaka ny tandrony roa, ary tsy nanan-kery akory mba hanoha azy ilay ondralahy; fa nazerany tamin' ny tany, nohoseny tamin' ny tongony; ary tsy nisy nahavonjy an' ity ondralahy teny an-tànany.
13 Dia nisy masina anankiray reko niteny, ka hoy ny masina anankiray hafa tamin' ilay niteny: Mandra-pahoviana no haharetan' izay asehon' ny fahitana ny amin' ny fanompoana tsy tapaka, ny fahotana mampahory, mbamin' ny fandaozana ny fitoerana masina sy ny tafika hohitsakitsahina.
Norarany ny fombafomba jiosy toy ny famorana, ny fampiasana tetiandro jiosy izay manara-bolana, ny fifadiana sakafo sasany, ary ny fitandremana ny Sabata, ka nanao ny fanana ny horonam-bokin' ny Torah ho heloka mahafaty, ary nanorina alitara ho an' i Zeosy tao amin' ny Tempoly .
Miresaka momba ny fahitan' i Daniela na Daniely momba ny ondrilahy manan-tandroka roa nopotehin' ny osilahy iray manan-tandroka tokana izy io, ary arahin' ny tantaran' ilay "tandroka kely", izay teny teny nosoratan' i Daniela ho an' ny mpanjaka grika Antiôkôsy IV Epifanesy.
Ny faharavan' ny Kalifata Ôtômana dia nitranga vokatry ny fahapotehan' ny fahefana miandalana izay nifandray amin' i Eorôpa Andrefana, sy vokatry ny fiafaran' ny fanjakana ôtômana noho ny fitsinjarana ny Empira Ôtômana nataon' ny Fikambanan' ny Firenena ho an' ireo firenena manana fanirahana ho mpiahy firenena hafa.
I Abdulmejid II, ilay kalifa ôtômana farany, dia nitana ny maha kalifa azy nandritra ny roa taona taorian' ilay fitsinjarana, saingy tamin' ny fanavaozana laîka nataon' i Mustafa Kemal Pasha sy ny fanaovana sesitany ny fianakaviana imperialy Osmanoğlu avy any Torkia tamin' ny taona 1924, dia nofoanana ny sata maha kalifa azy.
Ny Kalifata Ôtômana dia ny fitondran' ireo lohan' ny tarana-mpanjaka tiorka ôtômana tao amin' ny Empira Ôtômana izay nilazan' izy ireo ho kalifan' ny finoana silamo tamin' ny tapany farany amin' ny Andro Antenatenany sy tamin' ny fiandohan' ny vanim-potoana môderina.
Ilay rindrambaiko dia manome anton-dresaka fandaharana fampiasa amin'ny fampiharana maimaim-poana antsoina hoe Steamworks, izay azon'ny mpamolavola hampiasaina hampiditra ny asan'ny Steam amin'ny vokatra-dry zareo, ao anatin'izany ny zava-bita ao amin'ny lalao, microtransactions, ary ny fanohanana votoaty noforonina amin'ny alàlan'ny atrikasa Steam.
Ny fiteny pôrtogey dia ampiasain' ny 78 %n' ny tokantrano angôley, izany hoe olona miisa 17 tapitrisa any ho any tamin' ny taona 2014, ka ny 91 % an-tanàn-dehibe fa ny 53 % ambanivohitra; ny 39 %n' ny Angôley no manao ny fiteny pôrtogey ho fiteny nibeazana .
Ny fandresena haingana azon' ny Talibana tao Kabul tamin' ny Septambra 1996 dia nanokatra ny lalana ho azy ireo hampanaiky ny sisa amin' ilay firenena, ary ny miaramila talibana dia nandroso nianavaratra nankany amin' ny tanàna mimanda ao amin' ny Tajiky sy ao amin' ny Ozbeka ary ao amin' ny Hazarà any miorina an-tendrombohitra.
Tamin' ny faramparan' ny taona 1994 sy ny fiandohan' ny taona 1995 dia nifindra nianatsimo sy niankandrefana amin' i Afganistàna ny Talibana ary nifehy an' i Kandahar sy ny tanàn-dehibe ary tanàna madinika maro hafa, izay teo ambany fitondran' ny Pastona mpiray tanindrazana aminy.
Tamin' ny Septambra 2000 dia nifehy an' i Afganistàna saika manontolo ny Talibana ary nohamafisin' izy ireo ny fifehezany an' ilay firenena, indrindra tamin' ny alalan' ny fandravana ny sarivongan' i Bouddha roa goavam-be tao Bamyan, voasokitra tamin' ny fiandohan' ny taonjato faha-7.
Ity fanimbana ity, izay nitranga tamin' ny Marsa 2001 sady nodidian' ny mpitarika faratampon' ny Talibana, ny mollah Mohammed Omar, mba hanesorana ny sisa tamin' ny sivilizasiôna rehetra talohan' ny silamo, dia nampihetsi-po lehibe ny fiheveran' ny vahoaka maneran-tany.
Ny Pastona, izay foko afgana maro anisa, dia efa nanjakazaka teo amin' ny raharaham-pirenena hatry ny ela, saingy taorian' ny nialan' ny Sôvietika dia natsangana ny fiaraha-mitantana ny governemanta nampivondrona ny Tajiky, ny Ozbeka, ny Hazarà ary foko madinika maro hafa nipetraka teo amin' ny fitondrana.
Tapaka anefa izany fifampiresahana izany tamin' ny taona 1998 taorian' ny fandavan' ny Talibana ny hanolotra an' ilay Saodiana mpampihorohoro atao hoe Osama Ben Laden izay nahiahina ho nahavanona ny famonoana olona tamin' ny Aogositra 1998 tao amin' ny masoivoho amerikana tany Kenia sy Tanzania.
Na dia teo aza ny fisahiranana momba ny tsy fanajana ny zon' olombelona sy ny toe-javatra iainan' ny vehivavy indrindraindrindra, ny Firenena Mikambana sy ny firenena maro hafa, anisan' izany i Etazonia, dia niezaka nifampiresaka ara-diplômasia amin' ny Talibana amin' ny fanantenana hamerina ny fandriampahaleana ao amin' ilay faritra.
Ny anarana hoe Taliban, izay midika hoe "mpianatra" na "mpikaroka", dia heverin' izy ireo fa manondro ny niandohan' ilay vondrona, na dia nahafantatra ady nandritra ny androm-piainany aza ny ankamaroan' ny mpikambana ao ary tsy mbola nandalo fianarana afa-tsy ho amin' ny fanofanana amin' ny fotopotony tsotra amin' ny fivavahana ihany.
Ity fanoherana ity dia niezaka nametraka fandaminana tao anatin' ny firaisankina eo amin' ny mpitarika ny mpanohitra islamika isan-karazany, atao hoe "Firaisankinan' ny Avaratra", izay notarihin' ny kômandà Massoud, mahery fo tamin' ny ady nanoherana ny Sôvietika.
Niteraka toe-draharaha sarotra tsy nahitam-bahaolana tany am-piandohan' ny taona 1997 ny fifandonana miparitaka sy misesisesy teo amin' ny Talibana sy ny ankolafy avaratra, izay nomen' ny Rosiana sy ny Iraniana fiadiana, nefa ny firenena iray manontolo, afa-tsy ny avaratra, dia mbola teo ambany fifehezan' ny Talibana.
Ity ady lava teo amin' i Afganistana sy ny Firaisana Sôvietika ity dia notarihin' ny ankolafy Mojahidina izay nampian’ i Etazonia ara-tafika, ary i Pakistàna koa dia nanome fanohanana amin' ny endriny isan-karazany, indrindra ny toerana fandosirana fialokalofana sy fanofanana miaramila.
Ny famonoana, sy ny fanirian' i Arda-Mulissu ho lasa mpanjaka, dia nahatonga ny fiakaran' i Asharhaddon teo amin' ny seza fiandianana ho sarotra ary tsy maintsy nanao izay handresena ny rahalahiny tamin' ny ady an-trano naharitra enina herinandro i Asharhaddon.
Atao hoe Aššur-aḫa-iddina, izay midika hoe "Nanome ahy rahalahy i Ashura", izy amin' ny teny asiriana vaovao, fa ֵַ־ַֹּ‎ /ʾĒsar-Ḥaddōn) kosa amin' ny teny hebreon' ny Baiboly.
Olona miisa 23 500 eo ho eo no miteny izany any Rosia, ka nobeazina faha kely tamin' izany 14 000 ary miteny rosiana ny 52,8 %, eo amin' ny morony atsinanan' ny reniranon' i Ob sy eo amoron' ny sakeli-dranony, ao amin' ny distrikan' i Khantia-Mansia .
Ny voniny mamerovero no sady ahitana vavimbony sy lahimbony dia misy ravimbony 5 ary felambony 5 tsy mitovy habe, miloko fotsy manopy mavo sady ahitana lalan-dranony madinika maro, lahimbony 5 sy lahimbiony tsy vanona 5, fihary tsaika iray misy tranontsaika telo 3 ahitana tsirivavy maro.
Ao amin'ny bokiny sy ny asa sorany hafa, Morrissey dia nampiditra loharano avy amin'ny fomban-drazana ara-pivavahana maro, anisan'izany ny Baiboly, A Course in Miracles, ny Talmoda, Daudejing, ary ny asa soratr'i Thoreau, ankoatra ny hafa.
Te-hanolotra ny hetsika New Thought amin'ny fomba mirindra sy feno kokoa izy, dia nangataka ireo mpitarika ao anatin'ny hetsika mba haneho ny heviny momba ireo singa fototra amin'ny finoana New Thought: fahasalamana, fanambinana, ezaka famoronana, fifandraisana ary ara-panahy.
Vokatry ny fandripahana ny Tsirkasiana nataon' ny Empira Rosiana tamin' ny taonjato faha-19 nandritra ny ady teo amin' ny Rosiana sy ny Tsirkasiana, ny ankamaroan' ny Tsirkasiana dia natao sesitany avy any amin' ny tanindrazany any Tsirkasia ho any Torkia ankehitriny sy ny sisa amin' ny Afovoany Atsinanana, izay misy ny ankamaroan' izy ireo amin' izao fotoana izao.
Hita mikambana amin-tsinga hafa ao amin' ny solfiora-na metaly maro izy – fitambaran' ny solifara amin' ny singa hafa -, toy ny solfiora-na firaka PbS, ny blenda-na fanitso ZnS, ny kalkôpirita S2, ny sinabra HgS, ny stibinina Sb2S3 ary ny pirita FeS2.
Tamin' ny andron' Andrianampoinimerina sy ireo mpanjaka nandimby azy dia nampidirina ho isan' ny Zazamarolahy koa ny sasany tamin' ireo andriana tamin'ny foko hafa, toa ny andriana tany Imamo izay nantsoina hoe "Marolahin' Imamo" sy ny zanaky ny mpanjaka sasany tao Andratsay.
Ny Manendy dia toa avy amin' ny foko sakalava nivelona amin’ ny fiompiana ao Tampoketsa, avy tao izy ireo no nampijaly tsindraindray ny vohitra merina maro tamin' ny taonjato faha-18 mba hisambotra andevo hamidy amin' ny Eorôpeana eny amorontsiraka.
Ny teny hoe katakômba dia avy amin' ny teny latina hoe catacumbæ, noho ny fanakambanana sy fiovam-panononana ny teny hoe -cumbere , avy amin' ny andian-teny hoe cata tumbas , avy amin' ny teny grika hoe ́ sy avy amin' ny teny latina hoe tumba .
Mety tafakatra eo anelanelan' ny anjatony sy iray tapitrisa any ho any ny isan' ny mpino ao amin' izy ireo: ny kimbangisma ao amin' ny Repoblika Demôkratikan' i Kôngô, ny Fiangonana Harista ao Kôtidivoara, ny fihetsijetsehana Aladura avy ao Nizerià ary ny Fiangonana kristianan' i Ziôna avy ao Afrika Atsimo no ohatra amin' izany.
Naka tahaka izany koa ny fiangonana hafa izay niorina taty Afrika teo anelanelan' ny Ady lehibe roa, nandritra ny fotoana nisian' ny fitakiana ny fanafoanana ny fanjanahan-tany nataon' ireo mpaminany mpanasitrana tahaka an' i William Wade Harris sy i Simon Kimbangu; nisy koa ireo hafa izay teraka avy amin' ny prôtestantisma evanjelika.
Nijanona ho ampahany amin' ny Faritanin' i Brandenburg tany Prosia ilay tanàna, mandra-pahatongan' ny taona 1952 nanangan' ny governemantan' i Alemana Atsinanana an' i Bezirk Neubrandenburg izay ahitana an' i Prenzlau sy i Templin ary i Strasburg izay tanànan' i Brandenburg teo aloha.
Ny kôrindôna na kôrondôma dia karazana mineraly, endrika kristalin' ny ôksida-na viraty atao hoe alominina nivadika kristaly, manana raikipohy Al2O3 ary indraindray soratana hoe -Al2O3 raha miaraka amin' ny singa bitika vy, titanina, krôma, manganezy, nikela, vanadiôma ary silisiôma.
Ny emery, izay karazana kôrindôna tsy misy vidiny amin' ny maha vatosoa azy, dia ampiasaina betsaka amin' ny indostria, indrindra ho fitaovana fanampalesan-javatra sy fanaovana vatoasana, noho ny hamafiny, sy anaboarana fitaovana mahatanty fikikisana fizika na simika na biôlôjika.
Ny sekiolarisma dia faritana matetika kokoa ho fanasarahana ny fivavahana amin' ny raharaham-pirenena sy ny fanjakana ary mety hivelatra amin' ny fiheverana mitovitovy amin' izany izay mitady hanaisotra na hanamaivana ny andraikitry ny fivavahana eo amin' ny sehatra momba ny raharaham-panjakana.
Ny voalohany dia ny hoe nâr izay midika hoe "afo", fa ny faharoa kosa Jahannam , dia avy amin' ny teny hebreo hoe Ge Ben-Hinnôm ary manondro ny "lohasahan' ny taranak' i Hinôma", teny mifandray amin' ny fanaovana sorona ankizy ao amin' ny fivavahana amin' i Baala.
Amin' i Malek Chebel, "Ny helo dia toerana ahitana zavatra mifanohita amin' ny saina, ho an' ny fivavahana silamo. Aseho amin' ny fomba mampatahotra indrindra, teny averimberin' ny mpitoriteny rehetra, nefa ny Mozilmana tsara ihany koa dia mijanona ao, na dia vetivety fotsiny aza, amin' ny alalan' izany dia mandalo karazana afofandiovana izy ireo".
Nanapaka nandritra ny ady an-trano antsoina hoe Fitna Voalohany i Ali satria ny fahefany diai tsy neken' ny havan' i Othman sy ny governoran' i Siria atao hoe Mu'awiya I , izay nino fa tsy ara-dalàna ny famonoana an' i Othman ary tokony hosazina ireo izay namono azy.
Tamin' ny taompolo 650, ankoatry ny Saikanosin' i Arabia, ilay kalifata dia nanjakazaka tamin' ny faritra Ampiposahana ka hatrany Transkaokazia any avaratra, tamin' i Afrika Avaratra hatrany Ejipta ka hatrany Tonizia ankehitriny any andrefana; ary tamin' ny Lembalemba Iraniana mankany amin' ny faritra Azia Afovoany sy Azia Atsimo any atsinanana.
Imbetsaka izy no tompondakan' i Madagasikara ary voafantina imbetsaka teo anivon' ny ekipam-pirenena malagasin' ny taranja judo nanomboka ny taona 1990, izy no mpanazatra nasionaly talohan’ ny naha-filohan' ny Federasiôna Malagasin' ny Judo azy tamin' ny taona 2009.
Taorian' ny fianarany tany Afrika Atsimo sy ny fiofanany tany Etazonia dia niverina teto Madagasikara izy ka nanangana orinasa manokana momba ny fifandraisan-davitra sy ny haino aman-jery, mpamatsy karatra an-tariby manokana ho an’ ny mpandraharaha Airtel manerana an' i Madagasikara.
I Siteny Thierry Randrianasoloniaiko dia mpanao pôlitika sy mpandraharaha malagasy, izay efa solombavam-bahoakan' i Madagasikara, teraka tao Toliara tamin' ny 27 Jolay 1972, efa filohan' ny Vondrona Afrikanan' ny Judo sy efa filoha lefitry ny Federasiôna Iraisam-Pirenen' ny Judo.
Ao amin' ny taranaka fahatelo no misy azy, aorian' i Teispesy dadabeny , ny dadatoany Ariaramnesy , ny rahalahiny Arsamesy mpanjakan' i Persôa, ary amin' ny taranaka faharoa, aorian' i Kirôsy I rainy sady mpanjakan' i Parsôma sy ny tanànan' i Ansàna.
Tsy nesorin' ilay lalàna ny tsy fitovian' ny vehivavy sy ny lehilahy amin' ny fampitana ny zom-pirenena amin' ny vady, ka mamela fitsipika izay tsy mamela ny fepetra manokana ho an' ny vadin' ny vehivavy malagasy hahazo zom-pirenena malagasy.
Amin' ny ankapobeny dia azo amin' ny alalan' ny zon' ny tany ny zom-pirenena malagasy, izany hoe avy amin' ny fahaterahana eto Madagasikara, na amin' ny alalan' ny zon' ny ra , izany hoe fahaterahana avy amin' ny ray aman-dreny manana zom-pirenena malagasy.
Azo atsangana ho olom-pirenena malagasy ireo olona izay nipetraka teto amin' ny tanim-pirenena malagasy nandritra ny fe-potoana ampy ka nanamafisany ny fahatakarany ny fiteny sy ny fomba amam-panao ary ny fomban-drazana malagasy eo amin' ny fiaraha-monina malagasy.
Ny fepetra ankapobeny dia ny fanan' ny mpangataka toetra sy fitondran-tena tsara, ny tsy fisiana fanamelohana noho ny heloka bevava ahazoana sazy mihoatra ny herintaona, ny fananana fahasalamana ara-tsaina sy ara-batana tsara, ary ny fahavitan-tena ara-toekarena.
Ny olom-pirenena malagasy feno taona, manam-piaviana malagasy, dia mamery ny zom-pirenena maha malagasy azy noho ny fahazoany zom-pirenena hafa an-tsitrapo, noho ny fanompoany firenena vahiny, na noho ny fandraisana anjara amin' ny hetsika toy ny fifidianana any amin' ny firenena hafa, sahala amin' ny hoe manana zom-pirenena hafa izy.
Tamin' ny volana Jona 2023 dia niteraka ady hevitra lehibe ny nahazoan' i Andry Rajoelina, filohan' ny Repoblikan' i Madagasikara, zom-pirenena frantsay izay efa azony tamin' ny taona 2014 nefa mbola nahafahany nilatsaka hofidina ho filohan' ny Repoblika tamin' ny taona 2018.
Ny teôlôjian' i Zwingli dia nifototra amin’ ny fivoasana ny Baiboly, nandray ny Soratra Masina ho tenin' Andriamanitra vokatry ny tsindrimandry na fanilovana ary nametraka ny fahefan' ny Baiboly ho ambony noho izay hitany ho loharano avy amin’ olombelona toy ny kônsily ekiomenika sy ny asasoratry ny Rain' ny Fiangonana .
Nolaviny ny foto-pampianarana katôlika momba ny transobstansiasiôna ary nanaraka an' i Cornelius Henrici Hoen izy ka nanaiky fa ny mofo sy ny divain' ny fanasan' ny Tompo dia famantarana ny vatana sy ny ran' i Jesoa Kristy fa tsy miova ho vatana sy ran' i Jesoa Kristy ara-bakiteny.
Ankehitriny ny Bedoina sasany dia nanohy ny fomba fiainany mifindrafindra monina sy mihary andiam-biby fiompy, ka mivelona indrindra amin' ny hena sy ny vokatra vita amin' ny ronono avy amin' ny biby fiompiny, izay ahitana rameva, ondry, osy, boriky ary soavaly.
Ny toetran' ny mpanoratra azy sy ny toerana ary ny fotoana nanoratana io taratasy io dia mametraka azy eo am-pihaonan' ny tontolo roa: ny tontolo grika sy ny tontolo rômana, etsy ankilany, ary ny an’ ny lova jiosy sy izay efa hita ho fomba kristiana, etsy ankilany.
Na dia eo aza ny ady sy ny fifindrà-monina isan-karazany, eo ho eo amin' ny antsasaky ny mponina palestiniana eran-tany no mbola mitoetra ao amin' ny fari-tanin' i Palestina notantanin' ny Britanika teo aloha, izay mahafaoka an' i Jôrdania Andrefana sy ny Salavantanin' i Gaza ary i Israely.
Ao amin' ilay faritra manontolo, tamin' ny taona 2022, dia ny Palestiniana no maro anisa, izay tombanana ho 7 503 tapitrisa raha ampitahaina amin' ny Jiosy , amin' ny mponina rehetra, ao amin' ny Salavantanin' i Gaza sy i Jôrdania Andrefana ary i Jerosalema Atsinanana, ary efa ho 21 % amin' ny mponin' i Israely no olom-pirenena arabo ao aminy.
Olana iray iadian-kevitra eo amin' ny manam-pahaizana ny tantaran' ny maha firenena sy vahoaka iray ny Palestiniana; ny teny hoe "Palestiniana" dia nampiasaina hanondroana ny hevitra nasiônalista momba ny vahoaka Arabo palestiniana tamin' ny faramparan' ny taonjato faha-19 sy tamin' ny vanim-potoana talohan' ny Ady Lehibe I.
Taorian' ny fanambaràna ny fahaleovanten' i Israely, ny fandroahana Palestiniana tamin' ny taona 1948, ary mihoatra noho izany taorian' ny fifindrà-monin' ny Palestiniana tamin' ny taona 1967, ny teny hoe "Palestiniana" dia nivoatra ho lasa fahatsapana hoavy iraisana izay niseho amin' ny faniriana ny hisian' ny fanjakana palestiniana.
Amin' ny teny arabo izy ireo dia atao hoe / al-Filasṭīniyyūn na / al-ʿArab al-Filasṭīniyyūn na / ash-sha‘b al-Filasṭīnī , fa amin' ny teny hebreo kosa dia ְִִַָ / Fālasṭīnīm .
Mikatsaka ny hampiely ny tena tanjon' ny fivavahana isanisany nipoitra eto an-tany io fivavahana io, mitory ny maha iray ny fivavahana rehetra (isan' izany ny sivaisma, ny visnoisma, ny bodisma, ny zôrôastrisma, ny silamo, ny jodaisma, ny kristianisma sns) sady manambatra sarangam-poko miisa 69 ho ao amin' ny fianakaviambe iray.
Ny tanjony dia ny fanazavana ara-panahy sy ny fandresena ny fahafatesana sy ny fanatratrarana ny paradisa, amin' ny alalan' ny fampianarana sy ny fitahiana avy amin' ny mpanorina sy mpitarika azy, dia i Meivazhi Salai Aandavargal, izay heverina ho fahatongavan' Andriamanitra ho nofo farany indrindra izay nandrasan' ny fivavahana rehetra.
Ny Sarda na Sardiniana any Sardinia sy ny mpiasa mpifindra monina sardiniana maro miparitaka manerana ny kôntinanta rehetra: i Sardinia dia nisy circoli sardi miisa 145 eo ho eo izay mahazo fanohanana sy fanampiana ara-bola mba ho voatahiry ny kolontsaina sy ny fiteny sardiniana.
Ny fiteny sardiniana dia tsy tokony hafangaro amin' ny fiteny paleôsardiana talohan' ny Rômana izay azo inoana fa tsy fiteny indô-eorôpeana; raha nanjavona hatry ny ela ity farany, ny voalohany dia sokajin' ny UNESCO ho fiteny atahorana ho maty amin' ireo fitenim-paritra lehibe ao aminy.
Ny fifohazana Farihimena dia iray amin' ny endriky ny fifohazana misy tobilehibe eto Madagasikara, izay tao amin' ny faritra atsimo amin' Imerina, niorina vokatry ny fifohazam-panahin-dRakotozandry Daniel, izay efa kristiana hatramin' ny fahazazany sady pastora tamin' ny fotoana niorenan' izany fifohazana izany.
tsy afaka ho tompon' ny teny farany ny Antenimieram-pirenena raha misy ny tsy tanteraka ny fandravonana ny tsy fitovian-kevitra eo aminy sy ny Antenipieran-doholona raha tsy ny antsasa-manilan' ny mpikambana ao amin' ny Antenimieram-pirenena no manandany ilay rijanteny, nefa ny maro anisa tsotra dia ampy ho an' ny lalàna tsotra;
Mizara roa lehibe indrindra izy ireo, izay samy manana ny faritra misy azy: ny Teda (ao amin' ny Faritr' i Tibesti ao Tsady sy ao amin' ny faritr' i Fezzan ao Libia ary ao amin' ny Departemantan' i Bilma ao Nizera) sy ny Daza (ao Borkou, ao Ennedi, ao Kanem, ao Bahr-El Ghazal ary ao amin' ny Departemantan' i Nguigmi ao Nizera).
Ireo Katôlika tatỳ aoriana izay tsy niombon-kevitra tamin' ny tenim-pinoana katôlika rômana momba ny tsy fetezan-dison' ny papa araka ny nofaritan’ny Konsily Vatikana Voalohany dia tsy nanana eveka taorian' izay ary nikambana tamin' ny Fiketrahan' i Utrecht mba hanangana ny Firaisana Utrecht an' ny Eglizy Katôlika Tranainy.